**О Д Г О В О Р**

на пратеничко прашање од пратеникот Феми Јонузи поставено на 77-та седница на Собранието на Република Македонија одржана

на 5 ноември 2009 година

Реализацијата на средствата по програмата за финансиска поддршка на земјоделството ги извршува Агенцијата за финансиска поддршка на земјоделството и руралниот развој.

Можам да искажам задоволство дека досега до вчерашниот ден се исплатени 78% од земјоделските субвенции, од предвидените 70 милиони евра. Вкупниот исплатен износ во денари изнесува над 2 милијарди и 860 милиони денари. Поддршка досега добиле земјоделци врз основа на над 60 илјади апликации, меѓутоа, реализацијата на средствата се уште трае и се очекува да биде целосно заокружена до 25-ти идниот месец. Можам да кажам дека најголем интерес за субвенции има во делот на растителното производство, житните култури, тутунот, лозарството и овоштарството. Исплатата е завршена за тутунот, за есенските посеви, за одржување на овошните насади, подигнати во последните две години и за одгледувањето говеда, а привршува и исплатата на средствата за пролетните, фуражните и градинарските култури, за лозовите насади, продаденото винско грозје и овошни насади, за плчелите, маториците, овците и козите. Реализирана е и мерката надомест за осигурување на примарното растително производство, земјоделско производство од основни ризици која опфати околу 1200 корисници, односно поддршката за овој вид на осигурување изнесува 60% од осигурителната полиса. Од 5-ти октомври, почна поднесувањето барање за субвенционирање на индустриските градинарски култури, предадени во преработувачките капацитети на грозјето предадено во регистрираните домашни винарски визби на произведениот саден семенски материјал, на млекото предадено во капацитетите од мај до септември годинава, на говедата предадени во кланичните капацитети, на телињата добиени со вештачко осеменување, на набавените приплодни грла говеда, овци, кози и свињи и на произведените енобројлерски пилиња, на набавката на матици, како и рибарското производство.

Крајниот рок за поднесување барање на мерките од сточарското производство беше 25-ти октомври, а во тек е нивна обработка, а за аплицирање на субвенциите на растителното производство крајниот рок е 5-ти ноември.

Ќе се обидам накратко, најбитните позиции во делот на програмата да ги напоменам, прво околу мерката во делот на растителното производство за финансиска поддршка засадени површини со есенски житни култури, значи, за пченица и јачмен, исплатен е износ од 516 милиони 265 илјади и 376 денари што претставува 95,60%.

Во делот на финансиската поддршка за подигнати нови површини под лозов насад исплатени се 61 милион 451 илјада и 112 денари, над 68%.

Исто така, за финансиска поддршка за површини под лозови насади, исплатени се 83 милиони 218 илјади и 252 денари.

Во делот на финансиската поддршка се подигнати нови овошни насади, вклучително алтернативни насади, исплатени се 53 милиони 454 илјади и 861 денар, што претставува над 95% од предвидените средства, а во делот на финансиската поддршка, за подигнати овошни насади за период од две години за добивање на финансиската поддршка за подигање на насадот, од 2007 година исплатени се над 7 млиони денари, односно околу 90% од предвидените средства.

Во делот од сточарското производство, за финансиската поддршка за обележани грла говеда, буши и друга мешавина од различни раси, исплатени се 150 милиони 714 илјади и 200 денари, што претставува околу 84% од предвидените средства.

Во делот на финансиската поддршка за обележани грла говеда од расите холшанизирано, фрезиско, сименталско, монтафонско итн. раси говеда и биволи, исплатени се 199 милиони 218 илјади и 750 денари што е 99,61% од предвидените средства.

Финансиската поддршка за обележани грла овци бележи процент од 90%, односно 416 милиони 102 денари.

Во делот на органското земјоделско производство кое што овој период е исклучително актуелно, извршена е исплата во висина од 72,21% од предвидените средства и конечно во општите мерки во делот на дополнителна поддршка за семејни земјоделски и стопански подрачја со отежнати услови на производство исплатени се над 92,87%, односно 60 милиони денари.

Сакам особено да потенцирам околу исплатата на тутунот. Значи по завршување на откупот од реколтата за 2008 година, финансиската поддршка ја добија 26 илјади тутунопроизводители а висината на поддршката беше 45 денари. Особено е битно дека за реколтата 2009 година, договорената површина под тутун изнесува 21350 хектари, во реколтата за 2009 година се очекува производство над 20 илјади тони суров тутун во лист, што претставува за 25% повеќе од реколтата од минатата година, односно, склучени се договори за производство и откуп 37 илјади и 784 денари, а 36 илјади и 658 денари се издадени картони за производство на тутун. Во тек е подготовката за непречен навремен откуп на тутун од реколтата за 2009 година, а за субвенционирањето на суровиот тутун во лист, за реколтата 2009 година се планира финансиска поддршка од 60 денари по килограм предаден тутун, што претставува 33% поголема поддршка во однос на реколтата 2008 година и почитувана потпретседателке, почитуван пратеник, сакам и во оваа прилика да напоменам дека сите примарни производители, преработувачи треба да посветат должно внимание на средствата кои што треба да се искористат преку ИПАРД фондовите за следната година, тоа е 60,7 милиони евра. Министерството за земјоделство, шумарство и водостопанство, во соработка со Платежната агенција е присутно насекаде на теренот, вршиме обуки, вршиме работилнци и трибини на кои што на најнепосреден начин ги запознаваме сите фармери, сите примарни производители и сите преработувачи за важноста и интересот на овие средства кои што можат да се корисат преку ИПАРД фондовите.